**UPIS KOLEGIJA ZA STJECANJE NASTAVNIČKIH KOMPETENCIJA**

**U ZIMSKOM SEMESTRU – ZA STUDENTE DVOPREDMETNIH DIPLOMSKIH STUDIJA**

Svi studenti koji studiraju nastavnički smjer tijekom studija trebaju položiti 60 ECTS bodova za stjecanje nastavničkih kompetencija

Kolegiji iz jezgrovnog kurikuluma sadrže ukupno 30 ECTS-a na 1. godini studija, a ostalih 30 ECTS-a se upisuje na matičnom odjelu, iz diferenciranog kurikuluma ili na drugim odjelima.

Studenti diplomskog studija pedagogije ne upisuju predmete iz nastavničkih kompetencija jer ih slušaju tijekom studija.

**Jezgrovni kurikulum**

Studenti prve godine dvopredmetnih diplomskih studija koji studiraju **oba nastavnička smjera** kolegije iz nastavničkih kompetencija iz jezgrovnoga kurikuluma upisuju prema studiju A1 odnosno studiju A2, što je navedeno u redu predavanja koji možete vidjeti ovdje: <https://www.unizd.hr/studiji-i-studenti/uredi-za-studije/ured-za-preddiplomske-i-diplomske-studije/jezgrovni-kurikulum>

Na studij A1 upisuje se predmet Temeljna znanja o odgoju i obrazovanju i Didaktika, a na studij A2 predmet Psihologija obrazovanja I.

Studenti prve godine dvopredmetnih studija koji studiraju **jedan nastavnički i jedan nenastavnički smjer** kolegije iz nastavničkih kompetencija iz jezgrovnoga kurikuluma upisuju na nastavničkom smjeru. Trebaju još upisati i dodatne ECTS bodove iz nastavničkih kompetencija s matičnog odjela, diferenciranog kurikuluma ili s drugih odjela, a za više informacija obratiti se u odjelno tajništvo.

**Diferencirani kurikulum**

Za upis kolegija iz nastavničkih kompetencija iz **diferenciranoga kurikuluma** potrebno je vidjeti koji se kolegiji nude na diplomskoj razini (ne smiju se upisivati predmeti za prijediplomsku razinu), što je navedeno u redu predavanja koji možete vidjeti ovdje: <http://www.unizd.hr/obrazovanje/uredi-za-studije/ured-za-preddiplomske-i-diplomske-studije/diferencirani-kurikulum>.

Studenti koji ne mogu upisati predmete iz diferenciranog kurikuluma putem Studomata mogu se javiti u Referadu za upis istih.